দক্ষিণেশ্বরের ঘটনায় উঠে এল চাঞ্চল্যকর তথ্য, কী সেই তথ্য?

কলকাতা: দক্ষিণেশ্বর মেট্রো স্টেশনে (Dakshineswar Metro Station) ছাত্র খুনের কয়েক ঘণ্টার মধ্যে পুলিশের হাতে ধরা পড়েছে ঘটনার মূল অভিযুক্ত ৷ ইতিমধ্যেই পুলিশ ছুরি উদ্ধার করেছে। ভরদুপুরে ব্যস্ত দক্ষিণেশ্বর মেট্রো স্টেশনে স্কুল ছাত্রের খুনের ঘটনায় মেট্রোর নিরাপত্তা নিয়ে প্রশ্ন উঠেছে। কী ভাবে শ্যামবাজার থেকে ছুরি নিয়ে অভিযুক্ত মেট্রোতে উঠল। মেট্রো ধরার আগে মনোজিতের সঙ্গে বচসায় সময়ই ছুরি বার করে হুমকি দিয়েছিল ধৃত নাবালক! সিসি ক্যামেরার ফুটেজেও এর প্রমাণ পেয়েছে পুলিশ। কলকাতা-সহ শহরতলির সকল মেট্রো স্টেশনেই রয়েছে ব্যাগ স্ক্যানিং ও মেটাল ডিটেক্টরের ব্যবস্থা, সঙ্গে কড়া নজরদারির জন্য একাধিক সিসি ক্যামেরা। সেখানেই প্রশ্ন উঠতে শুরু করেছে ব্যাগ স্ক্যানিং বা মেটাল ডিটেক্টরের এড়িয়ে গেলেও শ্যামবাজার স্টেশনে (Shyambazar Metro Station) ছুরি বের করা সিসি টিভির নজরে এল না কেন? এই ঘটনা প্রমাণ করে দিন শহরের মেট্রোর যাত্রীদের জন্য সুরক্ষিত নয়।

বন্ধুর প্রেমিকাকে কটূক্তি করা নিয়ে একাদশ শ্রেণির পড়ুয়াদের মধ্যে তৈরি হয়ে গিয়েছিল দুই গোষ্ঠী। নিজেদের মধ্যে টিটকিরি, ঝামেলা ও মারপিটের চূড়ান্ত পরিণতি, খুন! দক্ষিণেশ্বর মেট্রো স্টেশনে ভরদুপুরে মনজিৎ যাদব খুনের ঘটনায় ধৃত রানা সিংকে জেরা করে এমনই তথ্য পেয়েছেন তদন্তকারীরা। রানাকে বিচারক পাঁচদিনের পুলিশ হেফাজতের নির্দেশ দিয়েছেন। ধৃতের আলমবাজারের বাড়ি থেকে রক্ত মাখা ছুরি ও স্কুল ব্যাগও উদ্ধার হয়েছে। শহর কলকাতারপ লাইফ লাইন মেট্রো। এমনিতেই নিত্যদিন বল্ু লাইনে পরিষেবা সমস্যা দেখা দিচ্ছে। তা নিয়ে যাত্রীদের মধ্যে ক্ষোভ জমেছে। তার উপর এই ঘটনা মেট্রোর নিরাপত্তা নিয়ে প্রশ্ন তুলে দিল। স্টেশন হামলার ঘটনার বদলে চলন্ত মেট্রোতেই ঘটত? এখন সেটি ভেবেই আঁতকে উঠছেন অনেকে। মেট্রো স্টেশনেই রয়েছে ব্যাগ স্ক্যানিং ও মেটাল ডিটেক্টরের ব্যবস্থা, সঙ্গে কড়া নজরদারির জন্য একাধিক সিসি ক্যামেরা। স্ক্যানিং ও মেটাল ডিটেক্টরের ব্যবস্থা ও সিসি ক্যামেরাতে কেন ছবি ধরা পড়লনা তা নিয়ে প্রশ্ন উঠেছে। অভিযোগ, নিত্যদিন বেশির ভাগ মেট্রো স্টেশনে ব্যবস্থা থাকলেও চেকিং হয় না। নিরাপত্তার দায়িত্বে থাকা কর্মীরা ব্যস্ত থাকেন ফোনে। সেই সুযোগে অনেকই ব্যাগ চেকিং না করিয়ে মেট্রোতে উঠে পড়েন। এই ঘটনা চোখে আঙুল দিয়ে দেখিয়ে দিল মেট্রোর নিরাপত্তায় কতটা ফাঁক রয়েছে।

আরও পড়ুন: স্বচ্ছতার সঙ্গে SSC পরীক্ষা হয়েছে: ব্রাত্য বসু

শ্যামবাজার মেট্রো স্টেশন থেকে শুরু হয় দু’জনের গণ্ডগোল। বিশ্বস্ত সূত্রের খবর, সেখানেও একবার ব্যাগ থেকে ছুরি বার করে মনোজিৎকে হুমকি দেয় রানা। ধৃত জেরায় শিকার করেছে তাঁর ব্যাগে ৮ ইঞ্চির ছুরি ছিল। রানা দাবি করেছে, শুক্রবার দিন সকালে রানা বাড়ি থেকে বেরিয়ে স্কুলে পরীক্ষা দিতে গিয়েছিল। স্কুল ছুটির পর সে শ্যামবাজার স্টেশনে মেট্রোর জন্য অপেক্ষা করছিল। মেট্রো ধরতে মনজিৎ ও তার চার বন্ধুর সঙ্গেই রানার ঝামেলা ও মারপিট হয়েছিল। মেট্রো স্টেশনে তাকে ফের কটূক্তি শুরু করে মনজিৎ ও তার দলবল। সেই টিটকিরি সহ্য করতে না পেরে দু’জনের বচসা বাধে। সেই সময় পকেটে থাকা ছুরি বের করে সে ভয় দেখিয়েছিল। কিন্তু মেট্রো ঢুকে যাওয়ায় তারা তাতে উঠে পড়ে। দক্ষিণেশ্বরে নেমে স্মার্ট গেট থেকে বেরনোর পরে ফের শুরু হয় ঝামেলা। ধস্তাধস্তির সময় সে ছুরি বের করে মনজিতের বুকে চালিয়ে দেয়।

দেখুন ভিডিও